**Ekologiškų bulvių ir kai kurių daržovių supirkimo kiekis 2024 m. III ketvirtį padidėjo**

**Ekologiškų** bulvių supirkimas 2024 m. III ketvirtį, palyginti su atitinkamu praėjusių metų ketvirčiu, padidėjo 7,16 proc., burokėlių – 45,71 proc., svogūnų – daugiau nei 3 kartus, o baltagūžių kopūstų sumažėjo 18,74 proc., morkų – 55,70 proc. Analizuojamu laikotarpiu ekologiškų bulvių supirkimo šviežiam vartojimui kaina padidėjo 53,49 proc., morkų – 39,73 proc., baltagūžių kopūstų – 5,94 proc., o svogūnų sumažėjo 5,26 proc., burokėlių – 52,83 proc. 2024 m. III ketvirtį ekologiškų bulvių supirkimo šviežiam vartojimui kaina sudarė 0,66 EUR/kg, baltagūžių kopūstų – 1,07 EUR/kg, burokėlių – 0,25 EUR/kg, morkų – 1,02 EUR/kg, svogūnų – 0,90 EUR/kg. Ekologiškų burokėlių supirkimo šviežiam vartojimui kaina šių metų III ketvirtį buvo 24,24 proc. mažesnė nei įprastinių burokėlių, o bulvių, svogūnų, morkų ir baltagūžių kopūstų – didesnė daugiau nei 2 kartus.

**Nacionalinės kokybės** bulvių, daržovių ir vaisių supirkimas 2024 m. III ketvirtį, palyginti su 2023 m. III ketvirčiu, žymiai išaugo. Nacionalinės kokybės burokėlių supirkimo kaina padidėjo analizuojamu laikotarpiu 36,00 proc., bulvių ir baltagūžių kopūstų – 16,67 proc., o morkų sumažėjo 5,08 proc., obuolių – 11,43 proc.

Šaltinis – ŽŪDC (LŽŪMPRIS)